पाएं अपने शहर की ताज़ा ख़बरें और फ्री ई-पेपरडाउनलोड करें
अलवर में गुरुवार दोपहर को अचानक मौसम पलटा। जिले भर में घने बादल छाए। मुण्डावर में चने के आकार के ओलों के साथ अच्छी बारिश हुई। वहीं, जिले के अन्य हिस्सों में भी हलकी बारिश हुई है। जिससे आमजन को गर्मी से काफी राहत मिली है। मौसम के जानकारों का कहना है कि मई माह में ओले बहुत कम गिरते हैं।
कहीं कोई नुकसान नहीं
इस बारिश से कहीं कोई नुकसान नहीं है। असल में फसलों की कटाई हो चुकी है। इस बारिश से उल्टा किसानों को फायदा है। काफी किसान कपास की बुआई करने में लगे हैं। उनके लिए यह बारिश सिंचाई का काम करेगी। इसके अलावा आगे खरीफ की फसल के लिए भी फायदा होगा। आगे एक बारिश और हुई तो खरीफ की फसल की बुआई में आसानी रहेगी। किसानों काे मदद भी मिलेगी।
गर्मी से बड़ी राहत
मई के दस्तक देने के बाद जिले में गर्मी तेज हो गई है। जिले में तापमान 40 डिग्री सेल्सियस से ऊपर पहुंच चुका है। अब रात के समय भी गर्मी से बुरा हाल रहने लगा है। लेकिन, इस बारिश से काफी राहत मिलेगी।दिन के समय तो लू का असर शुरू हो गया है। अब धीरे-धीरे तापमान और बढ़ेगा। बीच-बीच में इस तरह की बारिश से गर्मी से बड़ी राहत मिलती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn